ai4bharat/Pralekha huggingface dataset:
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 54.38 Cr. vaccine doses have been administered so far under Nationwide Vaccination Drive
- Active cases constitute 1.20% of total cases
- India's Active caseload currently 3,85,336
- Recovery Rate currently at 97.46%
- 3,13,76,015 total recoveries across the country so far
- 37,927 patients recovered during last 24 hours
- India reports 36,083 new cases in last 24 hours
- Weekly Positivity Rate remains below 5%, currently at 2.00%
- Daily positivity rate at 1.88%; less than 3% for last 20 days
- Testing capacity substantially ramped up – 49.36 crore tests conducted
#Unite2FightCorona
#IndiaFightsCorona
नवी दिल्ली/मुंबई, 15 ऑगस्ट 2021
आरोग्य मंत्रालयाची कोविड-19 घडामोडींवरील माहिती
भारतात कोविड-19 प्रतिबंधक लसीकरणाने 54 कोटींचा टप्पा ओलांडला. आज सकाळी 7 वाजेपर्यंत प्राप्त अहवालानुसार एकूण 61,35,193 सत्रांद्वारे 54,38,46,290 मात्रा देण्यात आल्या आहेत.गेल्या 24 तासात 73,50,553 मात्रा देण्यात आल्या. 21 जून 2021 पासून कोविड-19 सार्वत्रिक लसीकरणाचा नवा टप्पा सुरु झाला आहे. देशभरात कोविड लसीकरणाचा वेग आणि व्याप्ती वाढवण्यासाठी केंद्र सरकार कटिबद्ध आहे.
कोरोनातून बरे होण्याचा दर 97.46% झाला आहे. महामारीच्या सुरवातीपासून कोरोनाची लागण झालेल्यांपैकी एकूण 3,13,76,015 रुग्ण कोरोना मुक्त झाले आहेत. गेल्या 24 तासात 37,927 रुग्ण कोरोना मुक्त झाले आहेत.
गेल्या 24 तासात 36,083 नव्या दैनंदिन रुग्णांची नोंद झाली. सलग 49 दिवसांपासून 50,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्र शासित प्रदेश यांच्या समन्वित प्रयत्नांचा हा परिणाम आहे.
देशात उपचाराधीन रुग्णांची संख्या 3,85,336 असून उपचाराधीन रुग्ण, एकूण पॉझिटीव्ह रुग्णांच्या 1.20% आहे.
चाचण्या करण्याच्या क्षमतेत सातत्याने वाढ होत असून देशात गेल्या 24 तासात 19,23,863 चाचण्या करण्यात आल्या. भारताने आतापर्यंत 49.36 कोटीहून अधिक  चाचण्या केल्या आहेत. चाचण्या करण्याच्या क्षमतेत वाढ केली जात असताना साप्ताहिक पॉझीटीव्हिटी दर सध्या 2.00% आहे आणि दैनंदिन पॉझीटीव्हिटी दर आज 1.88% आहे. दैनंदिन पॉझीटीव्हिटी दर गेले 20 दिवस 3% पेक्षा कमी तर सलग 69 दिवस 5% पेक्षा कमी आहे.
इतर अपडेट्स :
Important TweetsS.Thakur/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 95
पंतप्रधान कार्यालय
पंतप्रधानांनी भारत रत्न नानाजी देशमुख यांच्या जयंतीनिमित्त आदरांजली वाहिली
नवी दिल्ली, 11 ऑक्टोबर 2021
पंतप्रधान नरेंद्र मोदी यांनी भारत रत्न नानाजी देशमुख यांच्या जयंतीनिमित्त त्यांना आदरांजली वाहिली आहे.
ट्विट संदेशात पंतप्रधान म्हणाले;
“द्रष्टे महान लोकनेते भारत रत्न नानाजी देशमुख यांना त्यांच्या जयंतीनिमित्त वंदन. आपल्या खेड्यांतील जनतेच्या विकासासाठी आणि कृषी उद्योजकांना सक्षम करण्याच्या कार्यासाठी त्यांनी त्यांचे जीवन वाहिले. नानाजी यांच्या जन्मशताब्दी वर्षी, 2017 मध्ये मी केलेल्या भाषणाची पुढील लिंक सर्वांसाठी उपलब्ध करून देत आहे. https://t.co/KeWUhBvnPt https://t.co/jVkaRo4e9F"Jaydevi PS/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
गृह मंत्रालय
केंद्रीय गृह आणि सहकार मंत्री अमित शहा यांनी आज कर्नाटकातील देवनहल्ली येथे केंद्रीय गुप्तहेर प्रशिक्षण संस्थेची केली पायाभरणी आणि इंडो-तिबेट सीमा पोलिसांच्या निवासी आणि प्रशासकीय संकुलाचे केले उद्घाटन
भारताच्या विकासाच्या वाटचालीत कायदा आणि सुव्यवस्था उत्तम असणे अत्यंत आवश्यक आहे आणि गेल्या 3 वर्षात पंतप्रधान नरेंद्र मोदी यांच्या नेतृत्वाखालील केंद्र सरकारने पोलीस संशोधन आणि विकास ब्युरोच्या माध्यमातून संशोधन सुधारण्यास मदत करण्यासाठी केलेल्या बदलांचे परिणाम आता दिसू लागले आहेत
केंद्रीय गुप्तहेर प्रशिक्षण संस्थेचे हे केंद्र कर्नाटकची शेजारी राज्ये महाराष्ट्र, गोवा तसेच दमण-दीव या केंद्रशासित प्रदेशाच्या न्यायवैद्यक गरजा देखील पूर्ण करेल.
केंद्रीय गृह आणि सहकार मंत्री अमित शहा यांनी आज कर्नाटक मधील देवनहल्ली येथे केंद्रीय गुप्तहेर प्रशिक्षण संस्थेची पायाभरणी केली आणि इंडो-तिबेट सीमा पोलिसांच्या निवासी आणि प्रशासकीय संकुलाचे उद्घाटन केले.
आपल्या भाषणात अमित शहा म्हणाले की, केंद्रीय गुप्तहेर प्रशिक्षण संस्थेच्या पायाभरणीने पोलिस दलांसाठी सुविधा अधिक सुलभ करण्यासाठी एका उपक्रमाची सुरुवात झाली आहे.
समाजात सातत्याने होत असलेल्या बदलांनुरूप होण्यासाठी पोलिसांसाठी संशोधन आवश्यक आहे, आणि पोलिस आणि केंद्रीय सशस्त्र दलांसाठी हे संशोधन करण्याची जबाबदारी पोलीस संशोधन आणि विकास ब्युरोची आहे असे शहा म्हणाले.
केंद्रीय गृह आणि सहकार मंत्री म्हणाले की, पोलिस दलामध्ये पद्धतशीर आणि प्रक्रियात्मक सुधारणा ही एक निरंतर प्रक्रिया असली पाहिजे, ज्यासाठी संस्थामध्ये सहकार्य , चर्चासत्रे आणि सर्वोत्तम पद्धती आणि आव्हानांची देवाणघेवाण पोलिस दलांना सर्वोत्तम बनवण्यासाठी आवश्यक आहे.पोलिस हा राज्याचा विषय म्हणून योग्यरित्या वर्गीकरण करण्यात आला आहे, मात्र कालांतराने अंमली पदार्थ, बनावट नोटा, हवाला व्यवसाय, उन्माद पसरवणाऱ्या संघटना, दहशतवाद, सीमावर्ती राज्यांमध्ये घुसखोरी, किनारपट्टीलगतच्या राज्यांमध्ये सागरी समस्या यासारखी कठीण आव्हानेही उभी ठाकली आहेत. देशभरातील पोलिस दलांना या समस्यांना सामोरे जावे लागले आणि त्यासाठी विविध उपाययोजना करण्यात आल्या.
शहा म्हणाले की, देशाला महानगर क्षेत्रातील आव्हानांवरही लक्ष केंद्रित करावे लागेल आणि नजीकच्या काळात शहर पोलिसिंग अधिक आव्हानात्मक होणार असल्याने संशोधन आणि परिणाम यांच्या अभ्यासातून आपली रणनीती बदलण्याची गरज आहे.
केंद्रीय गुप्तहेर प्रशिक्षण संस्था कर्नाटकच्या महाराष्ट्र, गोवा या शेजारी राज्यांच्या आणि दमण-दीव या केंद्रशासित प्रदेशांच्या न्यायवैद्यक गरजा पूर्ण करेल असे शाह म्हणाले. भारताच्या विकासाच्या वाटचालीत कायदा आणि सुव्यवस्थेची स्थिती उत्तम असणे अत्यंत आवश्यक आहे आणि पोलीस संशोधन आणि विकास ब्युरोच्या माध्यमातून गेल्या 3 वर्षात सरकारने संशोधन सुधारण्यास मदत करण्यासाठी अनेक बदल केले आहेत, ज्याचे परिणाम देखील आता दिसू लागले आहेत असे ते म्हणाले .
पंतप्रधान कार्यालय
पंतप्रधान 108 व्या भारतीय विज्ञान काँग्रेसला 3 जानेवारी रोजी करणार संबोधित
पंतप्रधान नरेंद्र मोदी 3 जानेवारी 2023 रोजी सकाळी 10:30 वाजता 108 व्या भारतीय विज्ञान काँग्रेसला  व्हिडिओ कॉन्फरन्सिंगद्वारे संबोधित करतील.
या वर्षीच्या भारतीय विज्ञान काँग्रेसची  ची मध्यवर्ती संकल्पना "महिला सक्षमीकरणासह शाश्वत विकासासाठी विज्ञान आणि तंत्रज्ञान" आहे. यात शाश्वत विकास, महिला सक्षमीकरण आणि हे साध्य करण्यासाठी विज्ञान आणि तंत्रज्ञानाची भूमिका या विषयांवर चर्चा होईल. या काँग्रेसमध्ये सहभागी, महिलांना एसटीइएम  अर्थात  शिक्षण, संशोधनात संधी आणि आर्थिक सहभाग यात समान संधी मिळवून देण्याचे मार्ग शोधण्याचा प्रयत्न करण्याबरोबरच शिक्षण, संशोधन तसेच उद्योगाच्या उच्च श्रेणींमध्ये महिलांची संख्या वाढवण्याच्या विविध पर्यायांवर चर्चा आणि विचारविनिमय करतील. विज्ञान आणि तंत्रज्ञानातील महिलांचे योगदान दर्शविण्यासाठी एक विशेष कार्यक्रम देखील आयोजित केला जाईल, ज्यामध्ये नामवंत महिला शास्त्रज्ञांची व्याख्याने देखील होतील.
भारतीय विज्ञान काँग्रेससोबत इतरही अनेक कार्यक्रम आयोजित केले जातील. मुलांमध्ये वैज्ञानिक रुची आणि जिज्ञासा वाढवण्यासाठी चिल्ड्रन्स सायन्स काँग्रेसचेही आयोजन केले जाईल. शेतकरी विज्ञान काँग्रेस जैव-अर्थव्यवस्था सुधारण्यासाठी आणि तरुणांना शेतीकडे आकर्षित करण्यासाठी एक व्यासपीठ प्रदान करेल. यावेळी आदिवासी विज्ञान काँग्रेस देखील आयोजित केली जाईल, जे आदिवासी महिलांच्या सक्षमीकरणावर लक्ष केंद्रित करण्याबरोबरच स्थानिक प्राचीन ज्ञान प्रणाली आणि अभ्यासाचे वैज्ञानिक प्रदर्शन करण्यासाठी एक व्यासपीठ असेल.
भारतीय विज्ञान काँग्रेसचे पहिले अधिवेशन 1914 मध्ये आयोजित करण्यात आले होते. आयएससी  चे 108 वे वार्षिक अधिवेशन नागपूर येथे राष्ट्रसंत तुकडोजी महाराज विद्यापीठात होणार आहे, जे या वर्षी शताब्दी साजरे करत आहे.
पोलाद मंत्रालय
केंद्रीय रस्ते वाहतूक आणि महामार्ग मंत्री नितीन गडकरी नागपूरच्या मॉयल भवनात कामगार ‘स्नेह मिलन’ मध्ये झाले सहभागी
केंद्रीय रस्ते वाहतूक आणि महामार्ग मंत्री नितीन गडकरी यांनी आज नागपूरच्या मॉयल  भवनाला भेट देऊन कामगार स्नेह मिलन कार्यक्रमात ते सहभागी झाले. मॉयल या सरकारी मँगनिज खाण कंपनीच्या कामगिरीचे गडकरी यांनी यावेळी कौतुक केले. देशातील मॅंगनीज आयात कमी करण्यासाठी कंपनीने उत्पादन वाढीसाठी प्रयत्न करावेत असेही त्यांनी सांगितले.
केंद्र सरकारने 1 नोव्हेंबर 2021 रोजी मॉयलच्या कर्मचाऱ्यांसाठी सुधारित वेतनाला मंजुरी दिली. याचा फायदा 5000 हून अधिक कामगारांना झाला. वेतन सुधारणांबद्दल गडकरी यांचे आभार मानण्यासाठी सर्व कामगार संघटनांनी हा कार्यक्रम आयोजित केला होता.
या कार्यक्रमाला कंपनीचे अध्यक्ष आणि व्यवस्थापकीय संचालक आणि कार्यात्मक संचालक उपस्थित होते. नेहमी कंपनीसोबत असल्याबद्दल त्यांनी गडकरी यांचे आभार मानले.
कंपनीच्या मनुष्यबळ विकास संचालक उषा सिंग यांनी केलेल्या आभार प्रदर्शनाने कार्यक्रमाची सांगता झाली. कंपनीने काही दिवसांपूर्वी म्हणजे 22 जून 2022 रोजी स्थापनेचे हीरक महोत्सवी वर्ष साजरे केल्याने हा कार्यक्रम आणखी खास आहे, असे उषा सिंग यावेळी म्हणाल्या.
संरक्षण मंत्रालय
एअर मार्शल प्रदीप पद्माकर बापट यांनी स्वीकारला भारतीय हवाई दलाच्या मुख्य प्रशासकीय अधिकारी म्हणून कार्यभार
नवी दिल्ली, 1 नोव्हेंबर 2018
एअर मार्शल प्रदीप पद्माकर बापट  यांनी 1 नोव्हेंबर 2018 रोजी भारतीय हवाई दलाचे हवाई प्रमुख प्रशासकीय अधिकारी म्हणून कार्यभार स्वीकारला. एअर मार्शल प्रदीप बापट यांनी हवाई दलाच्या प्रशासकीय शाखेत 28 मे 1983 रोजी रुजू झाले.
दक्षिण आफ्रिकेत झालेल्या ‘गोल्डन ईगल’ या संयुक्त कवायतीत सहभागी झालेल्या हवाई दल चमूचे ते सदस्य होते. उत्तम खेळाडू असणारे बापट हवाई दलाच्या सायकल पोलो संघाचे 3 वर्ष व्यवस्थापकही होते.
हवाई दलातल्या उल्लेखनीय सेवेबद्दल त्यांना 2014 मध्ये विशिष्ट सेवा पदकाने सन्मानीत करण्यात आले.
N.Sapre/J.Patankar/P.Kor
(Visitor Counter : 88
कंपनी व्यवहार मंत्रालय
इन्स्टिट्यूट ऑफ कॉस्ट अकाउंटंट्स ऑफ इंडिया आणि इन्स्टिट्यूट ऑफ कंपनी सेक्रेटरीज ऑफ इंडिया  यांनी विविध देश/विदेशी संघटनांबरोबर केलेल्या सामंजस्य करारांना केंद्रीय मंत्रिमंडळाची मंजुरी
नवी दिल्ली, 25 मे 2021
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने इन्स्टिट्यूट ऑफ कॉस्ट अकाउंटंट्स ऑफ इंडिया  आणि इन्स्टिट्यूट ऑफ कंपनी सेक्रेटरी ऑफ इंडिया  यांनी विविध देश / विदेशी संघटनांबरोबर केलेल्या सामंजस्य करारांना  पूर्वलक्ष्यी प्रभावाने मंजुरी दिली आहे.
इन्स्टिट्यूट ऑफ कॉस्ट अकाउंटंट्स ऑफ इंडिया  आणि इन्स्टिट्यूट ऑफ कंपनी सेक्रेटरी ऑफ इंडिया  यांनी इन्स्टिटयूट ऑफ पब्लिक अकौन्टन्टस , ऑस्ट्रेलिया, चार्टर्ड इन्स्टिट्यूट फॉर सिक्युरिटीज अँड इन्व्हेस्टमेंट, ब्रिटन चार्टर्ड इन्स्टिट्यूट ऑफ पब्लिक फायनान्स अँड अकाउंटन्सी , ब्रिटन, इन्स्टिट्यूट ऑफ सर्टिफाइड मॅनेजमेंट अकाउंटंट्स, श्रीलंका आणि इन्स्टिट्यूट ऑफ चार्टर्ड सेक्रेटरी अँड ऍडमिनिस्ट्रेटर्स , ब्रिटन या परदेशी संस्थांशी सामंजस्य करार केला आहे.
त्यांच्या कार्यक्षेत्रांशी संबंधित, वार्षिक परिषदा/प्रशिक्षण कार्यक्रम/कार्यशाळा, चर्चासत्रे आणि संयुक्त संशोधन प्रकल्प इत्यादींमध्ये सहभाग घेऊन ज्ञानाचे आदान प्रदान , अनुभव आणि तांत्रिक सहकार्य सामायिक करणे यासाठी परस्पर मान्यता आणि सहकार्याला मान्यता देण्यासाठी हे करार करण्यात आले आहेत.
प्रभाव:-
स्वाक्षरी केलेल्या सामंजस्य करारामुळे लाभार्थी देशांमध्ये समानता , सार्वजनिक दायित्व आणि नावीन्यपूर्ण संशोधन संबंधी उद्दिष्टे साध्य होण्यात मदत होईल.
पार्श्वभूमी:-
कॉस्ट अकाऊंटन्सी व्यवसायाचे नियमन करण्यासाठी ‘कॉस्ट अँड वर्क्स अकाउंटंट्स कायदा 1959’ या संसदेच्या विशेष कायद्याद्वारे इन्स्टिट्यूट ऑफ कॉस्ट अकाउंटंट्स ऑफ इंडिया  ची स्थापना केली गेली. केवळ कॉस्ट अकाउंटन्सीसाठी असलेली ही संस्था , एकमेव मान्यताप्राप्त वैधानिक व्यावसायिक संस्था आणि परवाना देणारी संस्था आहे.
इन्स्टिट्यूट ऑफ कंपनी सेक्रेटरीज ऑफ इंडिया  ही एक संवैधानिक संस्था आहे जी कंपनी सचिव कायदा 1980 द्वारे भारतात कंपनी सचिवांच्या व्यवसायाचे नियमन करण्यासाठी स्थापन केली आहे.
Jaydevi PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधानांनी,सॉफ्टबँक कॉर्पोरेशनचे संस्थापक मासायोशी सोन यांची घेतली भेट
नवी दिल्ली, 23 मे 2022
पंतप्रधान नरेंद्र मोदी यांनी 23 मे 2022 रोजी सॉफ्टबँक कॉर्पोरेशनचे संचालक मंडळावरचे संचालक आणि संस्थापक मासायोशी सोन यांची टोकियो येथे भेट घेतली. भारताच्या स्टार्टअप क्षेत्रांतील सॉफ्टबँकच्या भूमिकेची पंतप्रधानांनी प्रशंसा केली.तसेच त्यांनी तंत्रज्ञान, ऊर्जा आणि वित्त यासारख्या भारतातील महत्त्वाच्या क्षेत्रांमधील सॉफ्टबँकच्या भविष्यातील सहभागावर यावेळी चर्चा केली.
भारतात व्यवसाय सुलभतेसाठी होत असलेल्या विविध सुधारणांवर त्यांनी चर्चा केली. भारतात सॉफ्टबँकेची गुंतवणूक वाढवता येईल असे विशिष्ट प्रस्ताव या भेटीत सामायिक करण्यात आले.
NC/SP/PM
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पेट्रोलियम आणि नैसर्गिक वायू मंत्रालय
एलपीजी सिलिंडरवरील अनुदान सोडले
नवी दिल्ली, 10 फेब्रुवारी 2021
तेल विपणन कंपन्यांनी  माहिती दिली आहे की 01.02.2021 पर्यंत 1.08 कोटी एलपीजी ग्राहकांनी आपले अनुदान सोडले आहे.
देशात एलपीजीसह पेट्रोलियम पदार्थांच्या किंमती आंतरराष्ट्रीय बाजारातील संबंधित उत्पादनांच्या किंमतीशी जोडल्या आहेत. मात्र सरकारने अनुदानित घरगुती एलपीजीसाठी ग्राहकांना प्रभावी किंमतीत सवलत कायम ठेवली आहे. आणि ग्राहकांना अनुदानित दराने ही उत्पादने मिळतात. आंतरराष्ट्रीय बाजारपेठेतील उत्पादनाच्या किंमतीत वाढ / घट नुसार तसेच अनुदानाबाबत सरकारच्या निर्णयाप्रमाणे देशांतर्गत अनुदानित एलपीजी वरील अनुदानात वाढ/घट होत असते.
केंद्रीय पेट्रोलियम व नैसर्गिक वायू मंत्री धर्मेंद्र प्रधान यांनी राज्यसभेत आज लेखी उत्तरात ही माहिती दिली.M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 145
पंतप्रधान कार्यालय
म्हैसूर दसरा सोहळ्याची क्षणचित्रे पंतप्रधानांनी शेअर केली
नवी दिल्ली, 6 ऑक्टोबर 2022
पंतप्रधान नरेंद्र मोदी यांनी म्हैसूर दसरा सोहळ्याची क्षणचित्रे शेअर केली आहेत. आपली संस्कृती आणि वारसा अतिशय देखण्या पद्धतीने जतन करणाऱ्या म्हैसूरच्या जनतेचे त्यांनी कौतुकही केले आहे. 2022 च्या योग दिनानिमित्त म्हैसूरला दिलेल्या भेटीतल्या रम्य आठवणींनाही पंतप्रधानांनी उजाळा दिला.
एका नागरिकाच्या ट्विटचा उल्लेख करत पंतप्रधानांनी ट्विट केले;
“म्हैसुरमधील दसरा नेत्रदीपक आहे. म्हैसूरमधील लोकांनी आपली संस्कृती आणि वारसा इतक्या सुंदर पद्धतीने जपल्याबद्दल मी त्यांचे कौतुक करतो. अलिकडेच 2022 च्या योग दिनानिमित्त म्हैसूरला दिलेल्या भेटीतल्या माझ्या आठवणी रम्य आहेत.”M.Pange/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पंतप्रधानांनी भारतीय क्रिकेट संघाचे अभिनंदन केले
नवी दिल्ली, 19 जानेवारी 2021
पंतप्रधान नरेंद्र मोदी यांनी ऑस्ट्रेलियामध्ये यश संपादन केलेल्या भारतीय क्रिकेट संघाचे अभिनंदन केले आहे.
“ऑस्ट्रेलियात भारतीय क्रिकेट संघाच्या यशामुळे आपल्याला सर्वांना आनंद झाला आहे. त्यांची उल्लेखनीय उर्जा आणि उत्कटता पहिल्यापासून दिसून येत होती. तसेच त्यांचा निर्धार, उल्लेखनीय धैर्य आणि दृढनिश्चय वाखाणण्याजोगे होते. संघाचे अभिनंदन! तुमच्या भविष्यातील वाटचालीसाठी शुभेच्छा”, असे पंतप्रधान म्हणाले.
M.Chopade/ S.Kane /P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
अन्न प्रक्रिया उदयोग मंत्रालय
हरसिमरत कौर बादल यांची कृषी-प्रक्रिया समूह प्रवर्तकांसोबत व्हिडीओ कॉन्फरन्सिंगच्या माध्यमातून चर्चा
कृषी प्रक्रिया समूह योजनेअंतर्गतच्या 36 प्रकल्पांचा आढावा
प्रकल्पांची मासिक आभासी तपासणी संपन्न
केंद्रीय अन्नप्रक्रिया उद्योग मंत्री हरसिमरत कौर बादल यांनी आज व्हिडीओ कॉन्फरन्सच्या माध्यमातून सध्या देशभरात, अन्नप्रक्रिया मंत्रालयाच्या सहाय्याने सुरु असलेल्या कृषी प्रक्रिया समूहांच्या प्रवर्तकांशी चर्चा करुन, या प्रकल्पांचा आढावा घेतला.कृषी प्रक्रिया समूहांसाठी पायाभूत सुविधा निर्माण करण्याच्या योजनेअंतर्गत, हे प्रकल्प सुरु करण्यात आले आहेत. केंद्रीय अन्नप्रक्रिया उद्योग राज्यमंत्री रामेश्वर तेली देखील यावेळी उपस्थित होते.
या योजनेअंतर्गत, मंत्रालयाने महराष्ट्रासह, आसाम, आंध्र प्रदेश, बिहार, गुजरात, हरियाणा, हिमाचल प्रदेश, जम्मू काश्मीर, कर्नाटक, केरळ, मध्य प्रदेश, पंजाब, राजस्थान, तामिळनाडू, उत्तराखंड आणि उत्तरप्रदेश या राज्यात एकूण 36 प्रकल्पांना मंजुरी दिली आहे. या प्रकल्पांची अंमलबजावणी करतांना येणाऱ्या समस्या आणि अनुभवांची माहिती यावेळी प्रवर्तकांनी मंत्र्यांना दिली.
या प्रकल्पांच्या प्रत्यक्ष तपासणीला पर्याय म्हणून त्यांच्या मंत्रालयाने नवी प्रणाली विकसित केली आहे, असे हरसिमरत कौर यांनी सांगितले. या माहिती तंत्रज्ञान साधनाच्या माध्यमातून मासिक आभासी तपासणी सुरु करण्यात आली आहे, अशी माहिती त्यांनी दिली. या आभासी तपासणी मॉडेलच्या मदतीने प्रकल्पाच्या कामावर देखरेख आणि प्रगतीचे मूल्यांकन केले जाऊ शकते.
सध्या सुरु असलेल्या प्रकल्पांच्या प्रगतीचा आढावा घेण्यासाठी मंत्रालयाने याआधीही जून महिन्यात दोन बैठका घेतल्या होत्या. त्याच मालिकेतील ही तिसरी आढावा बैठक होती. यावेळी, प्रकल्पातील कामे, मजूर, लॉजिस्टिक समस्या यावरही चर्चा झाली. लॉकडाऊन मुळे प्रकल्पात यंत्रे आणि इतर सामान आणणे आणि लावणे यासाठी झालेला विलंब लक्षत घेऊन अनेक प्रकल्प पूर्ण होण्यासाठीच्या अंतिम तारखेला मुदतवाढ देण्यात आली आहे.
याआधी, या वर्षी, मंत्रालयाला माहिती तंत्रज्ञान साधने आणि ई-कार्यालय यातील उत्कृष्ट कामांसाठी गौरवण्यात आले होते.
प्रकल्पांना ऑनलाईन मंजुरी मिळावी तसेच त्यांचा आढावा घेता यावा, यासठी, केंद्रीय अन्नप्रक्रिया उद्योग मंत्रालय आंतर-मंत्रालयीन बैठका आयोजित करत आहे. त्याशिवाय, उद्योग संघटना, विविध हितसंबंधी गट आणि प्रवर्तकांकडून वेळोवेळी मांडल्या जाणाऱ्या समस्यांचे निराकरण करण्यासाठी देखील मंत्रालय सातत्याने काम करत आहे.
संबंधित योजनांअंतर्गत अनुदान मंजूर करण्यासाठी मंत्रालयाने गुंतवणूक पोर्टल आणि संपदा पोर्टल सुरु केले आहेत, ज्याद्वारे, अनुदानाचा अर्ज स्वीकारणे, प्रक्रिया आणि अनुदान मंजूर करणे ही कामे केली जातात.
आयुष मंत्रालय
9व्या आंतरराष्ट्रीय योग दिनाची 100 दिवसांची उलटगणना योग महोत्सव 2023 ने होणार सुरू
नवी दिल्ली, 11 मार्च 2023
आयुष मंत्रालयाने मोरारजी देसाई राष्ट्रीय योग संस्थेच्या सहकार्याने दिल्लीच्या तालकटोरा स्टेडियममध्ये 13 ते 14 मार्च 2023 दरम्यान योग महोत्सव 2023 आणि मोरारजी देसाई राष्ट्रीय योग संस्थेमध्ये 15 मार्च 2023 रोजी महोत्सव पश्चात योग कार्यशाळा आयोजित केली आहे. "वसुधैव कुटुंबकम्" या तत्त्वासह "एक जग, एक आरोग्य'.ही भारताच्या जी 20 अध्यक्षपदाची संकल्पना आहे , या पार्श्वभूमीवर मोठ्या जागतिक समुदायाला यात सहभागी करून घेण्याचा प्रयत्न या वर्षीच्या आंतरराष्ट्रीय योग दिवसाच्या माध्यमातून होणार आहे. जागतिक स्तरावर पोहोचण्याबरोबरच, ग्रामपंचायत/ग्रामसभांच्या सक्रिय सहभागाद्वारे योगाभ्यासाला भारतातील प्रत्येक गावापर्यंत पोहोचवण्यावर आंतरराष्ट्रीय योग दिन लक्ष केंद्रित करेल.
केंद्रीय आयुष आणि बंदरे, नौवहन आणि जलमार्ग मंत्री सर्बानंद सोनोवाल योग महोत्सव 2023 चे उद्घाटन करतील.
योग महोत्सव 2023 हा 9व्या आंतरराष्ट्रीय योग दिवस 2023 च्या 100 दिवसांच्या उलटगणनेच्या प्रारंभाच्या निमित्ताने आयोजित एक कार्यक्रम आहे.याच अनुषंगाने , या वर्षी, योगाभ्यासाच्या विविध पैलूंचा आणि त्याच्या उपयुक्ततेचा व्यापक प्रचार आणि प्रसिद्धीसाठी तसेच जगभरात आरोग्य, निरामयता आणि शांतता प्रस्थापित करण्याच्या दृष्टीनें लोक चळवळ सुरु करण्यासाठी योग महोत्सव-2023 चे आयोजन करण्यात आले आहे. दिल्ली एनसीआरमध्ये 100 ठिकाणी सामूहिक योग प्रात्यक्षिके/ सत्रांच्या माध्यमातून उलटगणना सुरु होईल आणि याद्वारे 100 दिवस, 100 शहरे आणि 100 संस्थांचे देशभरातील उपक्रम सुरू होतील.
यावर्षी योग महोत्सवात अंगणवाडी सेविका/आशा कार्यकर्त्या /बचतगट , आयुष आरोग्य आणि निरामयता केंद्रे , निवासी कल्याण संघटना , महिला कल्याण संस्था, पदव्युत्तर विभाग/विद्यापीठ/योग विद्यापीठे/योग महाविद्यालये आणि संस्था/आयुर्वेद, सिद्ध होमिओपॅथी आणि युनानी महाविद्यालय / निसर्गोपचार आणि योग महाविद्यालये, शाळा, संशोधन परिषद/राष्ट्रीय संस्था/ एनआयएसएम /एनसीएच /पीसीआयएम अँड एच /एनएमपीबी आणि इतर संस्थांचा सक्रिय सहभाग पाहायला मिळेल.S.Kane/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 103
पंतप्रधान कार्यालय
दक्षिण मध्य रेल्वेने मालवाहतूक महसुलाचा नवीन विक्रम प्रस्थापित केल्याबद्दल पंतप्रधानांनी केली प्रशंसा
दक्षिण मध्य रेल्वेने आतापर्यंतचा सर्वाधिक मालवाहतूक महसुलाचा नवा विक्रम प्रस्थापित केल्याबद्दल पंतप्रधान नरेंद्र मोदी यांनी प्रशंसा केली आहे.
दक्षिण मध्य रेल्वेच्या ट्विटला उत्तर देताना पंतप्रधानांनी ट्विट केले:
“चांगली कामगिरी ! आर्थिक विकासासाठी देखील हे चांगले संकेत आहेत. ”
सांस्कृतिक मंत्रालय
गोवा विज्ञान केंद्रातर्फे विज्ञान महोत्सवाचे आयोजन
गोवा विज्ञान केंद्र, विज्ञान महोत्सवाचे -2023 आयोजन करणार आहे. गोवा सरकारच्या विज्ञान, तंत्रज्ञान आणि पर्यावरण विभागाच्या सहकार्याने 25 ते 28 फेब्रुवारी 2023 दरम्यान विज्ञान महोत्सवाचे आयोजन करण्यात येणार आहे. राष्ट्रीय विज्ञान दिनाच्या उत्सवाचा भाग म्हणून विज्ञान महोत्सव आयोजित करण्यात येणार आहे. देशातील आघाडीच्या वैज्ञानिक आणि संशोधन संस्था या कार्यक्रमात सहभागी होत आहेत आणि सामाजिक हिताच्या दृष्टीने विज्ञान आणि तंत्रज्ञानाच्या महत्त्वपूर्ण विकासावर प्रकाश टाकणारे एक प्रदर्शन भरवणार आहेत.
विज्ञान प्रदर्शन 25 ते 28 फेब्रुवारी 2023 पर्यंत सकाळी 10.00 ते सायंकाळी 5.00 या वेळेत सर्वांसाठी खुले राहील. सायन्स फिएस्टा- 2023 चे उद्घाटन 25 फेब्रुवारी 2023 रोजी सकाळी राष्ट्रीय समुद्रविज्ञान संस्थेचे संचालक प्रो. सुनील कुमार सिंग यांच्या हस्ते होणार आहे. युवा पिढीत विज्ञानाची गोडी निर्माण करणे, हा या कार्यक्रमाचा उद्देश आहे. कार्यक्रमादरम्यान अनेक स्पर्धा आणि उपक्रमांचे आयोजन करण्यात आले आहे.
आरोग्य आणि कुटुंब कल्याण मंत्रालय
कोविड 19 संसर्गाची चेन ब्रेक करण्याचा नांदेड जिह्यातील भोसी गावाने दाखवला मार्ग
मुंबई | नांदेड : 20 मे 2021
कोविड 19 च्या दुसऱ्या लाटेत शहरांबरोबर ग्रामीण भागात मोठ्या प्रमाणात बाधित रुग्ण होत असल्याचे चित्र आहे. ग्रामीण जनतेत कोविड 19 या आजाराविषयी जनजागृती करणे आणि त्याबरोबरच कोरोनाच्या प्रसाराला रोखण्याच्या पंचायत राज संस्थांना प्रयत्नांना सहकार्य करणे तितकेच महत्वाचे आहे असा इशारा पंतप्रधान नरेंद्र मोदी यांनी या संदर्भात दिला आहे.
शहरांच्या तुलनेत ग्रामीण भागात चाचणी सुविधा आणि आरोग्यविषयक पायाभूत सुविधा यांची कमतरता यामुळे ग्रामीण भागात कोरोनाला रोखणे ही तुलनेत गुंतागुंतीची प्रक्रिया आहे. असे असले तरी काही गावांनी या कमतरतानांच आपली बळकट बाजू बनवून , कोरोनाच्या संकटात गावाला सुरक्षित करण्याचा प्रयत्न केला आहे.
महाराष्ट्राच्या नांदेड जिल्ह्यातील सहा हजार लोकसंख्या असलेल्या भोसी या गावाने कोरोनामुक्तीसाठी चोखाळलेल्या मार्ग ही असाच एक यशस्वी प्रयत्न असून आता प्रशासन जिल्ह्यातील इतर गावांमध्ये त्याचे अनुकरण करणार आहे.
एका लग्न समारंभांनंतर भोसी गावात कोरोना रुग्णांची वाढती संख्या लक्षात घेऊन जिल्हा परिषद सदस्य प्रकाश देशमुख भोसीकर यांनी पुढाकार घेऊन , ग्राम पंचायत आणि आरोग्य विभागाच्या समन्वयाने गावात आरोग्य शिबीर आयोजित करून त्यात गावकऱ्यांच्या रॅपिड अॅनटीजेन आणि आरटीपीसीआर कोरोना चाचण्या केल्या. त्यात तब्बल 119 गावकरी कोविड पोझीटीव्ह निघाले.
या चाचण्यांमध्ये बाधित आढळलेल्या सर्व गावकऱ्यांचा गावातील अन्य व्यक्तींशी संपर्क टाळून ,संसर्गाची ही चेन ब्रेक करण्यासाठी त्यांना केंद्र सरकारच्या आरोग्य आणि कुटुंब कल्याण मंत्रालयाच्या मार्गदर्शक सूचनानुसार आपापल्या शेतात 15 ते 17 दिवस विलगीकरणात राहण्यास सांगण्यात आले . शेतमजूर आणि स्वतःची शेती नसलेल्या अन्य बाधितांची सोय जिल्हा परिषद सदस्य प्रकाश देशमुख भोसीकर यांनी आपल्या शेतात एक 40 बाय 60 आकाराची शेड उभारून त्यात केली.
गावातील आशा कार्यकर्ती आणि अंगणवाडी सेविका या दररोज या रुग्णांना भेट देऊन त्यांची विचारपूस करत असत. या रुग्णांना जेवण, आवश्यक ती औषधे आणि अन्य गरजेच्या वस्तू ग्रामसेवक आणि आरोग्य विभाग यांनी उपलब्ध करून दिल्या
या गावकर्यांनी 15 ते 20 दिवस विलगीकरणात काढल्यानंतर त्यांची भोकर या तालुक्याच्या गावी आरोग्य तपासणी झाल्यानंतरच ते कोरोनामुक्त व्यक्ती म्हणून गावात परतले .
लक्ष्मीबाई अक्केमवाड आणि विशाल कल्याणकर या दोघा रुग्णांनी आपला विलगीकरणाचा अनुभव सांगत शेतात राहून संसर्गाची साखळी तोडल्यानेच गावातले इतर नागरिक बाधित होण्यापासून वाचले असे सांगितले.
विशेष म्हणजे गावातील कुठल्याही रुग्णाला कोरोनामुळे आपले प्राण गमवावे लागले नाही.
कोरोनाबाधित व्यक्तींना इतरांच्या संपर्कात येऊ न देणे , कोरोनाविषयीचे सर्व नियम पाळणे एव्हढ्या साध्या उपायांच्या मदतीने पुरेशा आरोग्य सुविधा नसलेली गावेही कोरोना मुक्त होऊ शकतात असा विश्वास जिल्हा परिषद सदस्य प्रकाश देशमुख भोसीकर यांनी व्यक्त केला .
भोसी गाव पूर्णपणे कोरोनातून मुक्त झालं असून गेल्या दिड महिण्यात गावात कोरोनाचा एकही नवीन रुग्ण सापडला नाही असेही भोसीकर यांनी आवर्जून सांगितले.
नांदेड जिल्ह्याच्या ग्रामीण भागात सध्या 158 कोरोना स्पॉटपैकी 28 ठिकाणे ही कोरोना हॉटस्पॉट आहेत, त्यापार्श्वभूमीवर कोरोनामुक्तीचा हा भोसी पॅटर्न हा सध्या जिल्ह्यात नावाजला जात आहे. नांदेड जिल्हा परिषदेच्या मुख्य कार्यकारी अधिकारी वर्षा ठाकूर घुगे यांनी गावकरी , लोकप्रतिनिधी आणि प्रशासन यांच्या एकत्रित समन्वयाचे चांगले उदाहरण असलेला हा भोसी पॅटर्न जिल्ह्यातील कोरोना हॉटस्पॉट असलेल्या ठिकाणी राबविणार असल्याचे सांगितले आहे.